نمره 97 في يوم الاثنين 19 محرم 1264

حوادث داخليه

ص1- عمود 1

آثار محاسن نثار ولى النعميدن اوله رق قلعله يولنده صاغده وصولده غرس اولنان آغاجلرك يوله ويردکلری رونق و لطافته مبنی مذکور يولك اتصالنده بولنان روميله و قره میدانده دخی اولوجهله ايكى طرفده اشجار غرسی نزد مکار مفرد داوريده استحسان بیورلغله اجراسی اقتضا ايدنلره فرمان بیورلدیغی خبرى النمشدر

نمره 97 في يوم الاثنين 19 محرم 1264

ص1- عمود 1-2

درب الاحمر سمتنده حطابه نام محله ده حاجى حسين ابوشنب نام کمسنه خانه سندن ماه حالك التنجى کيجه سی ساعت درت صولرنده قضاء يانقين ظهور ایدوب در حال ضابطخانه طرفندن لازم كلان طلومبه و طلومبه جلر يتشديريلوب اطرافه سرايتنه وقت ويرلميه رك ايكی ساعت ایچنده باصدیرلمش اولدیغی خبری النمشدر

نمره 99 في يوم الاثنين 04 صفر 1264

اعلانات

ص4 - عمود 3

درب الاحمر سمتنده درب سعاده محله سنده كائن اوست قاتده ایکی خزنه لى برمكان و بر اوطه و بر صفه و برمطبخ و بر کیلار و اوفق بر حمام و الت قاتده خزینه لى و مرمر دیرکلی بر سلاملق اوطه و بر منظره و ایکی مغازه و اوچ حيوان آلور بر آخور و بر قیو و اجیق بر حولیسی بولنور شیخ محمد غلبان نام شخصك بیت المال معرفتیله بر باب خانه سى صاتيلق اولوب استكاوسى وارا يسه دلالباشی سید مصطفادن صورمسی اعلان اولنمشدر

نمره 99 في يوم الاثنين 04 صفر 1264

ص4 - عمود 3

محلۀ مذکوره ده كائن اوست قاتده درت اوطه واوچ كیلار و بر حمام و بر مطبخ والت قاتده بر خزنه و بر مرمر ديركلى بر سلاملق و بر صفه و بر اوطه و اوچ مغازه و اوچ حيوان آلور بر آخور و بر دکرمن و بر اوفق منظره و بر فیوسی و آچیق حولیسی بولنور شیخ مذکورك بیت المال معرفتيله دكر بر خانه سی صا تيلق اولوب راغبی وار ایسه دلال باشئ مومی الیهدن صورمسي بیلديرلمشدر

نمره 99 في يوم الاثنين 04 صفر 1264

ص4 - عمود 3

سروجيه سمتنده دالی حسین محله سنده واقع اوست قاتده صفه وخزنه لى بش اوطه و بر حمام و بر مطبخ و ایکی کيلار و الت قاتده اوچ مغازه و بر اوفق منظره و اوچ حيوان آلور بر آخور و بر دکرمن و بر قيو واچيق حولیسی موجود جندی باشی مرحوم احمد اغانك بر باب خانه سی بیت المال معرفتيله صاتيلق اولوب طالبی وار ایسه دلال باشئ مومى اليهدن استدلال اتمسی اخباراولنمشدر

نمره 101 في يوم الاثنين 18 صفر 1264

حوادث داخليه

ص1- عمود 2

مخدوم جناب داوری دولتلو ابراهيم پاشا حضرتلرينك سابق کتخدالری متوفی سليمان اغانك جمليه سمتنده درب الاصفر نام محله ده واقع بر باب خانه سی یيقلوب التنده چند جان قالش اولديغى خبرى ضبطيه طرفنه بالاشاعه اقتضا ايدنلرك ارسالیله ييقندیسی ازاله اولندقده التنده بش خاتون ايله بر چوجق قلدیغی و خاونلرك ایکیسی اولوب اوجی مذکور چوجق ايله برابر یاره لنديغى و خانۀ مذکور هدمه يوز طوتمشيكن محله سی شيخى مأموریتی اقضاسنجه وقتيله خير ويرمامش بولندیغندن جلبیله جزاسی ویرله جكى خبرى النمشدر

نمره 103 في يوم الاثنين 02 ربيع اول 1264

حوادث داخليه

ص1- عمود 1

مصرده امام حسين حضرتلری جوارنده واقع جاده یولك توسیعنه لازم کلان ديوان جهادیه مترجمی محمد صبری افندينك بش عدد دکانی وقف بولندقلرينه مبنی دیوان طرفنه محسوبا دیکرلريله استبدال اولنمشدرلر

نمره 106 في يوم الاثنين 23 ربيع اول 1264

حوادث داخليه

ص1- عمود 2

اسكى مصرده دیرالنحاس نام ستده واقع بشيراغا خانندن ماه حالك اون برنجى چهارشنبه کونی قضاء برينغين ظهور ایدوب اولطرفده موجود بولنان طلومبه لر درحال يتشديرلمكله ایکی اوطه دن غيريسنه ضرری طوقنمقسزین باصديرلدیغی ایشديلمشدر

نمره 107 في يوم الاثنين 01 ربيع اخر 1264

اعلانات

ص4 - عمود 3

بركة الفيل نام جهتده كائن اوست قاتده درت اوطه و بر مطبخ و اوچ كیلار والت قاتده مرمر درکلی برسلاملق اوطه و بر منظره ودرت حيوان الور بر آخور و اوچ مغازه و براچیق حولیسی و بر قیوسی بولنور مرحوم درویش اغانك اليوم مزادده اون بيك غروشه چیقمش بر باب خانه سی بیت المال معرفتیله صاتیلق اولوب استكلوسی وار ایسه دلالباشی سید مصطفا دن صورمسی اعلان اولنمشدر

نمره 107 في يوم الاثنين 01 ربيع اخر 1264

ص4 - عمود 3

باب الشعریه سمتنده درب الاتماعيه نام محله ده كائن اوست قاتده اوچ اوطه و بر حمام و ایكی كیلار والت قاتده بر مطبخ و ایکی منظره و اوچ حيوان الور بر آخور و طاقمی مکمل بر دکرمن و بر مغازه و بر قیو و اوفق بر باغچه و براچیق حولیسی بولنور مصطفی حسين افندينك الحالة هذه مزادده اون درت بیك غروشه چیقمش بر باب خانه سی صاتيلق اولوب راغبی وار ایسه دلالباشئ مرقومدن صور مسی اخبار اولنمشدر

نمره 107 في يوم الاثنين 01 ربيع اخر 1264

ص4 - عمود 3

سمت مذکوره ده ابو بدير العريان نام جاده يولى اوزرنده واقع اوست قاتنده درت اوطه و بر مطبخ و بر کيلار و برحمام و الت فاتده بر منظره و مرمر درکلی بر جامکان وایكی مغازه و مستكمل بر دكرمن و بر اوفق باغچه و برقيوسی واچيق حولیسی بولنور توتونجى جعفونك بوكونلرده مزادده اون اوچبیك غروشه چیقمش خانه سی صاتيلق اولوب استکلوسی بولنور ایسه دلالباشئ مذکوردن سؤال ايتمسی بیلديرلمشدر

نمره 108 في يوم الاثنين 08 ربيع اخر 1264

اعلانات

ص4 - عمود 3

خرنفش سمتنده برقوقيه نام محله ده كائن اوست قاتده درت اوطه وایکی کیلار و برمطبخ و بر حمام والت قاتده بری اوفق و دیكری بیوك اوله رق ایکى منظره و اوچ مغازه واوچ حيوان الور براخور و بر دکرمن و بر اوفق باغچه و براچیق حولیسی و بر قیوسی بولنور سید محجوب صيرفى نام شخصك اليوم مزادده اللى بربيك غروشه چیقمش بر باب خانه سی صاتيلق اولوب راغبى وار ايسه دلال باشى سید مصطفادك صورمسی بیلديرلمشدر

نمره 108 في يوم الاثنين 08 ربيع اخر 1264

ص4 - عمود 3

باب الشعريه سمتنده درب صعيده نام محله ده واقع اوست قاتده ایکى اوطه و بر مطبخ و بر کيلار و الت قاتده بر اوفق منظره و بر مغازه و بر اوفق باغچه و بر اوفق حولیسی و بر قیوسی بولنور محمد مرجوشی نام کمسنه نك الحالة هذه مزادده بش بيك غروشه چیقمش بر باب خانه سی صاتيلق اولوب استکلوسی وارایسه دلالباشئ مذكوردن استدلال اتمسی اعلان اولنمشدر

نمره 108 في يوم الاثنين 08 ربيع اخر 1264

ص4 - عمود 3

خانۀ مذكوره نك جوارنده کائن اوست قاتده ایکی اوطه و بر مطبخ و بر كيلار و الت قاتده برقویی و بر مغازه و بر اوفق حولیسی بولور شخص مذکور اليوم ایکی بیك بشیوزغروش بها كتورمش دیکر بر باب خانه سی صاتیلق اولوب طالبی وار ایسه دلالباشئ مذکوردن استخبارايتمسی بیلدیرلمشدير

نمره 110 في يوم الاثنين 22 ربيع اخر 1264

حوادث داخليه

ص 1- ص2

ماه حالك اون دردنجی بازار کونی ساعت طقوز قرارلرنده محروسۀ مصرك کبیه نام محله سی ساکنلرندن محمد احمد فشنکجينك باب الفتوح شارعنده امشاطيه دينلان سمتده كائن دكاننده بولنان بر كوچك باروت واریلی فضاء آتش الوب پاتلیه رق حريق وقوعبولمش اولمغله درحال ضبطيه طرفندن طلومبه و قازمه جيلر و سائر مأمورلر یتشوب سوندرمشلر ايسه ده دكان مزبور اوزرنده بولنان خانه نك برجانبی و صاغ و صولنده بولنان دكانلرندن درت دانه سی منهدم اولمش و مذكور فشنکجی ايله دکان قوکشولرندن و اول انده اورادن مرور ايدن ابنای سبیلدن و دکان مذکورك قارشوسنده واقع مرحوم سلحدار سلیمان اغانك سبیلی پنجره سندن برقاچ طاش كيروب سبیل مرقومك داخلنده بولنانلردن اون اوج کشی تلف اولش واون يدی کشی دخی ياره لنمش و بونلرك چوغی يقنديلرك التندن جيقارلمش ایدوکی خبری ضابطخانه دن النمشدر

نمره 113 في يوم الاثنين 05 جماد اخر 1264

اعلانات

ص4 - عمود 3

اوزبكيه سمتنده حارة البيدق نام محله ده كائن اوست قاتده اون بش اوطه و ایكی حمام وایکی مطبج وایكی كيلار والت قاتده مرمر دیركلی بر سلاملق اوطه و بر منظره و طقوزمغازه و بش حيوان الور براخور و بر قيو و بر اچیق حوليسی بولنور بيت الجربان اسميله مشهور اليوم مزادده اللي بيك غروشه چیقمش محمد اغا نام شخصك توكيلى ايله بر باب خانه صاتيلق اولوب استکلوسی وارایسه دلالباشی سید مصطفا دن صورمسی اعلان اولنمشدر

نمره 113 في يوم الاثنين 05 جماد اخر 1264

ص4 - عمود 3

باب اللوق نام جاده یولده واقع اوست فاتده بش اوطه و بر مطبخ و بر کيلار و الت قاتده بر مرمر دیرکلی بر سلاسلق و درت مغازه و اوچ حيوان الور برآخور و بر قیو و اچيق حولیسی بولنور وکیل مذکورك معرفتیله دیكر بر باب خانه صاتيلق اولوب راغبی وار ايسه ينه دلالباشئ مذكوردن استخبارايتمسی بيلدرلمشدر

نمره 119 في يوم الاثنين 17 رجب 1264

حوادث داخليه

ص 1- عمود 3

كذران ایدن ماه جمادی الاخراده دیوان مدارسه کلان کشف موجبنجه مؤخرا اقليم قبلیده بعض تعميراته جانب ميریدن صرف اولنان مبالغك اجمالی

|  |  |  |
| --- | --- | --- |
|  | …. | --- |
| فیومده واقع کهرجله خانه ده اجرا الونان تعمیرات | 10990 | 16 |
| اهناسيه قریه سنده یکی کهرجله خانه ده كذا | 004850 | 34 |
| قريۀ مذکوره نك اسکی کهرجله خانه سنده كذا | 010981 | 28 |
| شیخ عباده قریه سنده واقع کهرجله خانه ده كذا | 217928 | 08 |
| بنى سويف قريه سنده فابريقه و ذخيره مخزنى و اخور و قشله مثللو بعض اماكنده كذا | 005168 | 16 |
| اسيوط مديريتنده محدوب قريه سند كائن مدیریت ديواننده كذا | 021460 | 37 |
| يكون | 266370 | 19? |

نمره 120 في يوم الاثنين 24 رجب 1264

حوادث داخليه

ص 1- عمود 2

كذران ایدن ماه جمادی الاولینك ایکنجی کونی ابتداسندن ماه جمادی الاخرينك غايتنه قدر ایكی ماه ظرفنده مصر محروسه نك جمليه سمتنده حلواجی جاده سنده کشاد اولنان كحالخانه دن وارد اولان کشف موجبنجه كحال ابراهيم دسوقى افندينك معرفتيله نيمار و معالجه اولنان کسانك كميتى و علتلرينك كیفیتی وجه اتی اوزره ر

نمره 120 في يوم الاثنين 24 رجب 1264

ص 1- عمود 3

جيزه ده كائن سواری مدرسه سی ناظری فتوتلو وسيل بكك مدرسۀ مذكوره  قربنده انشا ایلمكده اولدیغی ساقيه نك رصيف كناری قضاء يقلمغله اساسنده ایشلیانلردن ايکی نفر بنا و بر نفر فعله التنده قالوب وفات ایتمشلردر

نمره 120 في يوم الاثنين 24 رجب 1264

ص 1 - ص 2

محروسۀ مصرده حسينيه خارجنده دردست اجرا بولنان كاغدخانه اوكمزده كی ماه شعبانك نصفنه طوغرى بيتورلمك مقصدينه مبنى بو دفعه عملۀ موجوده سنك مقداری ارترلمش و آلات لازمه سی دخی اوروپایه سپارش اولنمشدر

نمره 121 في يوم الاثنين 02 شعبان 1264

حوادث داخليه

ص 1- عمود 1

محروسۀ مصر و جوارنده بولنان مکتب و مدرسه لرك تلاميذی بهر سنه ماه شعبان المعظمده امتحان اولنه رق هر برينك تحصيلنه قشمير ساق غيرت ايتديغی فنون و معارفك درجه سنی مبين جدوللر ارباب امتحان اطلاعیله کتب و تنظیم و ديوان مدارسده بعد الرؤیه خلاصه لری طرف ولی النعمی يه عرض و تقديم اولنمق مدارسك اصولندن اولوب اشبو سنۀ مبارکه ده دخی زيرده بيان قلنان توارخده اجرا اولنه جغندن حضوری لازم امتحان مأمورلری تعیین و ترتیب اولنمشدر هر بر مدرسه نك امتحانى تتيجسه سنۀ ماضيه ده اولديغى مثللو بيدر بی درج وقایع اولنه جغی وارستۀ قيد بيان ايسه ده امر امتحان تلاميذك ازدیاد شوق و غيرتلرنی بادی وعلوم نافعه نك كثرت و اربابنك رفرتن مؤدی اولوب رأى العين مشاهده يه سزا بولندیغندن نه وجهله اجرا او لندیغنی و تلاميذك درجۀ أستعداد و تحصیللری نه ایدوکنی بيلمکه خواهشکر اولانلر مدارس مذکوره يی تشریف بیورملريجون ایام امتحان بر وجه آتى بیان

اولنمشدر

|  |  |
| --- | --- |
| فى غرة ش سنه 1264 | قصرعينى ده طب بشرى مدرسه سى |
| فى 2 ش سنه 64 | طره ده طوبجى مدرسه سى |
| فى 7 ش سنه 64 | بلاقده مهندس خانه مدرسه سى |
| فى 8 ش سنه 64 | ازبكيه ده وولادت مدرسه سى |
| فى 14 ش سنه 64 | خانكه ده مكتب عالى |
| فى 16 ش سنه 64 | شبرا ده طب بيطرى مدرسه سى |
| فى 21 ش سنه 64 | ازبكيه ده السنه و تجهيزيه مدرسه سى |
| فى 28 ش سنه 64 | نصريه ده مبتديان مدرسه سى |

نمره 125 في يوم الاثنين 30 شعبان 1264

حوادث داخليه

ص 1- عمود 2

قلعۀ عامره ده دردست انشا اولان جامع شریف لوازماتی بر ساعت اول تدارکيله اشغالی سهولت بولمق ايچون بنى سويفده واقع مرمر طاغندن جلبی مقتضی مرمرلرك سرعت جلبنه ایجاب ایدن یوز رأس اوکوزك اعطاسی اقاليم وسطا مفتشى حضرتلرينه يازلمشدر

نمره 130 في يوم الاثنين 06 شوال 1264

اعلانات

ص4 - عمود 3

قيسون سمتنده دالی حسین محله سنده كائن اوست قائده بش اوطه و بر حمام و برمطبخ واوچ کیلار و الت قاتده بر سلاملك اوطه و بر منظره و درت حيوان الور بر آخور و اوچ مغازه و بر مطبخ و بر اوفاق باغچه و برقیوسی و بر اچيق حولیسی و جوارنده بر عرصه سی بولنور مرحوم جندی باشی احمد اغانك اليوم مزادده اللی ایکی کیسه اقچه يه چیقمش بر باب خانه سی بیت المال معرفتیله صاتیلق اولوب استكلوسی وارایسه دلالباشی سید مصطفادن صورمسی اعلان اولنمشدر

نمره 130 في يوم الاثنين 06 شوال 1264

ص4 - عمود 3

موسكيه ده واقع اوست قاتده درت اوطه و بر كلار و بر مطبخ و الت قاتده بر مغازه سی واچیق حولیسی بولنور آیده يوز غروش اجرتله اسكان اولنه بيلور شاذلی نام شخصك وارثلری تعلقى اولوب مزادده اوتوز درت كيسه اقچه چیقمش اولان بر باب خانه نك صاتيلق اولوب راغبی وار ایسه دلالباشئ مذکوردن استدلال ايتمسی بیلديرلشدر

نمره 130 في يوم الاثنين 06 شوال 1264

ص4 - عمود 3

خان خلیلی بازارنده كائن اوست قاتده اوتوز التى اوطه و ایکی عدد مکمل مكان و الت قاتده اون سكز مغازه و بش دکانی بولنور سيد احمد نام شخصك بو كونلرده مزادده اللى بيك غروشه چیقمش برخانی صاتیلق اولوب طالبی وار ایسه دلالباشئ مذکوردن استدلال اتمسی اعلان اولنشدر

نمره 132 في يوم الاثنين 20 شوال 1264

حوادث داخليه

ص 1- عمود 3

برمدتدنبرو محمودیه ترعسی تطهير اولديغنه مبنی قایقلرك مرور و عبورینه مانع اوله بله جك مرتبه دروننده قوم و جامور برکمش و بوحيثيتدن تطهیری لازمه دن بولنمش اولمغله قناطر مجيديۀ خیریه ده موجود اولان كراكه لر معونه لری ایله برابر ترعۀ مذکوره نك تطهیرنه تعیین برله نيل واپورلرندن اوچنجى وبشنجى نمره واپورلر ايله اول جانبه کوندرلمشدرلر

نمره 134 في يوم الاثنين 05 ذى القعده 1264

اعلانات

ص4 - عمود 3

درب الاحمر سمتنده عطفة الدليل نام محله ده واقع اوست قاتده بش اوطه و درت کلار و بر حمام و الت قاتده بر سلاملق اوطه و طقوز مغازه والتى حيوان الور برمنظره و بر قيو و براچیق حولیسی بولنور اليوم مزادده بش بيك غروشه چقمش عيشه نام خاتون و شركاسنك بر باب خانه سى صاتيلق اولوب طالبی وار ایسه دلالباشی سید مصطفادن استخبار ايتمسی

نمره 134 في يوم الاثنين 05 ذى القعده 1264

ص4 - عمود 3

خوش قدم سماتنده اوست قاتده بش اوطه و ایکی حمام و بر مطبخ و بر کیلار و الت قاتده مرمردرکلی برتخته بوش و اوچ حیوان الور بر آخور و اجيق حولیسی و بر عدد قدوسی بولنور الحالة هذه مزادده یکرمی بیك غروشه چیقمش محمد افندی نام کمسنه نك بر باب خانه سی خرده جی عبداه نام شخصك وكالت و معرفتیله صاتیلق اولوب راغبی وار ایسه دلالباشئ مومی الیهدن استدلال اتمسی

نمره 134 في يوم الاثنين 05 ذى القعده 1264

ص4 - عمود 3

باب الشعريه ده درب اقماعيه سمتنده اوست قاتده درت اوطه وبرحمام و الت قاتده ایكى منظره و بر مطبخ و بر كيلار و درت حيوان الور بر آخور و بر دكرمن و ایكی مغازه و بر قیو و براچیق حولیسى و بر اوفق باغچه سی بولنور الان مزادده اون سکز بیك غروشه چيقمش سجاده جی مصطفى اغانك بر باب خانه سی صاتيلق اولوب طالبی وار ایسه دلالباشئ مومى اليهدن صورمسی

نمره 135 في يوم الاثنين 12 ذى القعده 1264

اعلانات

ص4 - عمود 3

باب الخلق جاده يولنده واقع اوست قاتده درت اوطه و برحمام و برمطبخ و الت قاتده ايكی مغازه و اوچ حيوان الور بر آخور و بر منظره واللى ارشون کلور غير مزروع  بر اوفق باغچه سی و براچيق حولیسی بولنور مرحوم رضوان اغانك وارثلری ذمتنده اليوم اون ايكی بیك بش يوزغروشه جیقمش بر باب خانه سیله باب الزويله ده واقع بر دکاندن طقوز قيراطی صاتیلق اولوب راغبی وار ایسه دلالباشی سید مصطفادن صورمسی

نمره 135 في يوم الاثنين 12 ذى القعده 1264

ص4 - عمود 3

خانۀ مذکور جوارنده واقع اوست قاتده اوچ اوطه و بر مطبخ و بر کيلار و الت قاتده بر منظره و اورتولی حولیسی بولنور اليوم مزادده درت بیك يوز یکرمی بش غروشه چیقمش سليمان فوزی افندينك بر باب خانه سیله بر قطعه عرصۀ خاليه سی فروخت اولنمقده اولوب طالبی بولنور ایسه دلالباشئ مذكوردن استدلال اتمسی

نمره 140 في يوم الاثنين 24 ذى الحجه 1264

حوادث داخليه

ص 1- عمود 2

بو كونلرده درب المزين سمتنده ايكى باب خانه بغتة برى بر اوزرينه يقلمغله بر خاتون تلف اولمش و كذلك بولاقده جوابر خطنده على الصغير نام شخصك خانه سى منهدم اولوب دروننده ساكن بيچاره زوجه سى و قزى ايله يقنتيلرك التنده قاله رق وفات ايتمش اولديغندن فيما بعد عباداللهك بو كونا مهلكه دن حفظ و وقاياسى ايچون انهدامه يوز طوتمش اولان بيوتك وقتيله كشف و ايجاب ايدرسه بلا تأخير ازاله اولنملرى خصوصنه دقت تام ايتمسى كشف مأمورينه تأكيدا تنبيه اولنمشدر