نمره 141 في يوم الاثنين 01 محرم 1265

اعلانات

ص6 - عمود 3

بركة الفيل سمتنده واقع اوست قاتده مرمر دوشه لی بش بيوك ومرمر سز اون بش  کچوك اوطه والت قاتده سکز اوطه و مرمرلی و فسقيه لی بر منظره ایله ایکی مرمر دیرکلی فسحه سی وایکی صفه لی د يکر بر منظره و برمطبخ  و بر حمام و بش مغازه و سکز حيوان آلور بر آخور و بر قيو و اچیق حولیسی و فسقیه لی بر اوفق کوشکی و ساقيه سی موجود بر فدان کلور بر باغچه سی بولنور اليوم مزادده سكسان بشبيك غروشه چیقمش مرحوم ارنبوط حسن پاشا وارثلرینك بر باب خانه سی صاتیلق اولوب استکلوسی وار ایسه دلالباشی سید مصطفادن استدلال ایتمسی

ص 6 - عمود 3

بولاق ترسانه سی پیشکاهنده كائن اوست قاتده درت اوطه و بر کیلار و برمطبخ و الت قاتده بر اوفق منظره و ایکی حیوان الور بر اخور و بر اوفق مغازه سی و براچيق حولیسی بولنور الحالة هذه مزادده اون بشبيك بشيوز غروشه چیقان هوجه نقوله سمانك بر باب خانه سی صاتيلق اولوب راغبی وار ایسه دلالباشی مذکوردن صورمسی

ص 6 - عمود 3

خوش قدم سمتنده واقع اوست قاتده التی عدد يتاق اوطه سی و ایکی حمام و الت قاتده ایکی صفه لی بر منظره و بر مرمر دیرکلی جامکان و بر سلاملق اوطه و اوچ کیلار و حوليسیله برمطبخ و بر قيو و اوچ حيوان الور بر اخوری بولنور سابق جده محافظی سلیمان افندینك ایکی قپولی بر باب خانی سی صاتیلق اولوب طالبی بولنور ایسه دلالباشئ مذ کوردن استخبار ایتمسی

نمره 142 في يوم الاثنين 08 محرم 1265

خوادث داخليه

ص2- عمود 2

قصر عالی كتبه سندن موسكیه سمتنده كائن حوش الحين نام محله ده ساكن خليل عزمی افندينك خانه سنده کچن ماه ذی الحجه نك يکرمی اوچنجی کونی ساعت اونبر صولرنده بر حريق ظهور ایدوب ضابطخانه دن خبری النديغی برله لازمکلان طلومبه و عساكر و قازمه جی و سقالر ایله اولاشلوب ایکی ساعت ظرفنده اتش باصدرلمش و بو آتش خانه نك اوست قاتنده فقط بر اوطه دن ظهور ايتمك مناسبتيله اوطۀ مذکوره ده بولنان صندق و دوشمه و ملبوسات مثللو شيلر يانوب خانه نك دیكر محللرينه بر ضرری طوقانمامشدر

ص2- عمود 3

جيزه مدیريتنده کائن منصوريه قريه سی مشايخى شرقاويه ترعه سنك تطهيری ايچون حصه لرینه اصابت ایدن انفاری تماما كتورمیوب اهمال ایتمش اولدقلرندن قانونك 6جى بندی موجبنجه مشايخ مرقومه تربیه و تأدیب اولنمشلردر

نمره 143 في يوم الاثنين 15 محرم 1265

اعلانات

ص6 - عمود 3

تبانه سمتنده قلعه يولنده واقع اوست قاتده اون اوطه و بر کوشك و برحمام و ایکی عدد بيوك اوطه و بر مطبخ و الت قاتده ایکیسی بیوك و اوچی کچوك بش اوطه و فسقیه لی بر منظره و بر اوفق باغچه و بر دکرمن و بر قیو و بر ساقيه وسکز مغازه و بریسی درت و دیکری اون رأس حيوان الور ایکی اخوری و بر حولیسی و بر یاننده ایکی دیرکلی بر سلاملق و اوچ اوطه سی بولنور سابق دقهلیه مدیری مرحوم خلیل افندينك بر باب خانه سی صاتیلق اولوب استكلوسی وار ایسه دلالباشی سید مصطفیدن صورمسی

نمره 144 في يوم الاثنين 29 محرم 1265

اعلانات

ص6 - عمود 3

سابق دقهلیه مدیری مرحوم خلیل افندينك تبانه سمتنده واقع اولوب بوندن مقدم نشر اولنان 143نمره لى نسخ وقایعده اعلانات بندنده مفصلا یازيلان خانه سنه مشابه و ستنده واقع دیکر درت باب خانه سی ایله بر ربع و بر قاچ دكان و شبرا یولنده منية السيرج اراضیسنده بر قصرى دخی میری ذمتنه صاتیلق اولوب استکلوسی وار ایسه و رأى العين مشاهده یه راغبی وار ایسه دلالباشی سید مصطفادن استدلال ایتمسی

ص6 - عمود 3

ازبکیه ده قنطرة الدكه پیشکاهنده خلیج باشنده واقع هوجه اپرونك اليوم مزادده قرقر بيك غروشه چیقان باغچه لی ایکی باب خانه سی میری ذمتنه صاتیلق اولوب بالمشاهده اشتراسنه راغبی وار ایسه دلال باشئ مذ کوردن صورمسی

نمره 145 في يوم الاثنين 07 صفر 1265

اعلانات

ص6 - عمود 3

خليفه ثمننده حمام البابا جوارنده واقع  اوست  قاتده  درت اوطه  و بر كيلار و برمطبخ و بر حمام و الت قاتده درت مغازه و بر تخته پوش و لوازميله بر مقعد و اوچ حيوان الور براخور و بر دکرمن و بر قيو و بر اچیق حولیسی بولنور مرحوم سید ابراهیم خشاب نام کمسنه نك بر باب خانه سی صاتیلق اولدیغندن راغب اولانلر دلالباشی سید مصطفی دن استدلال ایلمسی

ص6 - عمود 3

كذلك خانۀ مذکوره جوارنده اوست قاتده ایکی اوطه والت قاتده بر کوچك منظره و بر مغازه و بر كوچك حولیسی بولنور نصرالقشاط نام کمسنه نك بر باب خانه سی صاتیلق اولدیغندن دلاليا شئ مذ کوردن استدلال ایلمسی

ص6 - عمود 3

محمد عيسى العطار نام کمسنه نك رومیله شارعنده واقع قهوه ده اولان یدی قراطی صاتیلق اولدیغندن رغبتلوسی اولانلر دلالباشئ مرقومدن استدلال ایلمسی

نمره 146 في يوم الاثنين 14 صفر 1265

خوادث داخليه

ص1- عمود 2

قلعۀ عامره ده طوپخانه ده طوپلرك حفظنه لازمكملان بعض محالك اعمالنه جانب میريدن اونبربيك اوچيوزطقسان سکز غروش وکسورك صرفی ایجاب ایده جكی لدى المقايسه تبين ایتمكله مبلغ مذکورك صرفیله محال مزبوره نك انشاسی لازمكلانلره امر اولنمشدر

نمره 147 في يوم الاثنين 21 صفر 1265

لا يوجد!

نمره 148 في يوم الاثنين 28 صفر 1265

خوادث داخليه

ص1- عمود 2

حصوه ده كائن قصر ولی النعمی یه موصول اولان طريق قومسال و ناهموار اولوب عربه لر مرورنده حیوانلر زحمت چکدکلرندن ناشی طریق مذکورك تصليح و تسويه سی ايچون ایری و اوفاق طاش فرش اولنه رق دوز و هموار قلنمسی ارادۀ سنیه اقتضاسندن اولمغين اجراسی خصوص نه بدأ و شروع اولنمشدر

اعلانات

ص4 - عمود 3

مرجوش ثمننده امشاطيه خطنده سید ابراهيم العطار نام کمسنه نك شهری اون بش غروشه ايجاره وريلور بر دكانی

ص4 - عمود 3

باب الشعریه خطنده مصطاحی جوارنده ایلغی یکرمی بش قروشه ایجاره ویریلور اليوم مزادده درت بيك غروشه بالغ اولمش محمد علی نام کمسنه نك بردکانی صاتیلق اولوب راغبی اولانلر دلالباشی سید مصطفی دن استدلال ایلمسی اعلان اولنمشدر

نمره 149 في يوم الاثنين 05 ربيع اول 1265

خوادث داخليه

ص2- عمود 2

عرب الايسار محله سنده کائن ميری ساقيه لرندن برینك دیواری يقيننده بولنان بر خانه اوزرینه يقلمغله التنده التى نفرصغير و كبير نفوس قالوب جمله سی کسسته پنچۀ اجل اولدقلری حالده بولنمش ایدوکی خبرى النمشدر

نمره 150 في يوم الاثنين 12 ربيع اول 1265

خوادث داخليه

ص2- عمود 1

ابنای سبیل ايله مروريه عربه لرينك سير و مرورينى تسهيل ضمننده اوزبکیه دن ابوالعلا بيشکاهنه قدر ممتد بولاق جاده سيله مروریه رصيفنه موصل طريقك اقتضا ایدن تصليح و تسويه سنه مباشرت اولنمشدر

ص2- عمود 1

مذکور مروريه رصيفنه موصول طريقك طرفینیله رصيف دروننده اقتضا ايدن محللره يوز عدد دانخ اغاجى غرس اولنمشدر

نمره 151 في يوم الاثنين 19 ربيع اول 1265

خوادث داخليه

ص2- عمود 1

جامع ازهر و ميری مكتبلرندن ما عدا الآن محروسۀ مصر و بولاق و اسکی مصرده موجود اولان اهالى مكتبلرينك عددينی و حاوی اولدقلری تلاميذك كميت و مقدارينى مبين اثمان مشایخی معرفتیله بر قطعه علم اخراج و بر وجه اتى صحيفۀ وقايعۀ ثبت و ادراج اولنمشدر

|  |  |  |
| --- | --- | --- |
| اسمای اثمان | تلاميذموجوده انفار | مكاتب عدد |
| جماليه | 1306 | 46 |
| باب الشعريه | 1749 | 55 |
| اوزبكيه | 1016 | 33 |
| عابدین | 0580 | 20 |
| درب الجماميز | 0805 | 26 |
| خليفه | 0619 | 28 |
| قيسون | 0405 | 17 |
| درب الاحمر | 1399 | 47 |
| بولاق | 0980 | 25 |
| اسکی مصر | 0425 | 13 |
| يكون | 9284 | 310 |

اعلانات

ص6 - عمود 3

رميله شارعنده واقع سيده عائشه نام خاتون ايله شريكلر ينه متعلق برحمام

نمره 152 في يوم الاثنين 26 ربيع اول 1265

لا يوجد!

نمره 153 في يوم الاثنين 03 ربيع اخر 1265

خوادث داخليه

ص2- عمود 1 - 2

محروسۀ مصر و اسكندريه و سائرمديرياتده انشا و تعمیری ختاميذيراوله رق زیرده مبین تواريخده مقایسات انتهائیه لری ورود ایدن ابنیه و عماراته جانب ميريدن صرف اولنان مبالغك جدولید صفر غايتنه قدر وارد اولان محروسۀ مصر مقایسه لری

|  |  |  |
| --- | --- | --- |
| امین بكك حرمی خانه سنه | 34999 | 38 |
| امتحان مکتبنك تعميرينه | 00545 | 02 |
| السنه مدرسه سنك بعض تعميرنه | 02366 | 38 |
| مبتدیان مدرسه سنك تعمير ينه | 07836 | 00 |
| طره ده طوپجی مدرسه سنك تعمير ينه وبعض | 05775 | 02 |
| و اقتضا ایدن اشیایه | 00261 | 17 |
| قصرعينده كائن حکیمخانه نك بعض تعمير ينه | 00053 | 39 |
|  | 51838 | 16 |

نمره 154 في يوم الاثنين 17 ربيع اخر 1265

لا يوجد!

نمره 155 في يوم الاثنين 26 ربيع اخر 1265

اعلانات

ص4 - عمود 3

متوفی محمد صقر نام کمسنه نك متروكاتندن بیت المال معرفتيله صاتيلق اولان بيوت و امكنه نك بیانی

ص4 - عمود 3

جمليه ثمننده درب السمرده اوست قاتى اوچ اوطه و بر مطبخ و بر کيلار و الت قاتی بر کوچك منظره و بر حيوان الور بر آخور و بر مغازه و بر حولسی مشتمل بر باب خانه

ص4 - عمود 3

بولاقده اوست قاتى بش اوطه و بر مطبخ و بر کيلار و رحمام و الت قاتی بر منظره وایکی حيوان الور بر آخور و ایکی مغازه و بر قيو و بر دکرمن محلى و براچیق خولسی مشتمل بر باب خانه

ص4 - عمود 3

 بولاقده ابو العلا خطنده اوست قاتی سكز باب مسکنی محتوی ربع تعمير اولنان محلی شامل و الت قاتده بش مغازه و براچق حولسی و برقويی بولنور بر باب خانه

ص4 - عمود 3

ينه بولاقده اوست قاتده اوچ اوطه و بر كيلار و بر مطبخ و الت قاتده بر منظره و ایکی رأس حيوان الور اخور و بر مغازه و اچیق حولیسی بولنور بر باب خانه

ص4 - عمود 3

 ينه بولاقده سمت مذکورده اوست قاتی درت اوطه و بر مطبخ و بر کیلار والت قاتی بر منظره و بر حيوان الور بر آخور و ايکی مغازه و بر اچق حولسی مشتمل بر باب خانه

نمره 156 في يوم الاربع 10 جماد اول 1265

اعلانات

ص4 - عمود 3

بركة الفيل خطنده کيلارجى على اغایه متعلق اوست قاتى التى اوطه و بر مطبخ و ایکی کیلار و بر حمامی مشتمل و الت قاتنده مرمر درکلی بر مقعد و ایکی مغازه و اوچ حيوان الور بر اخوری و بر قيوسى و بر اچيق حولیسی بولنور بر باب خانه

نمره 157 في يوم الاربع 24 جماد اول 1265

خوادث داخليه

ص2- عمود 3

کچن ماه ربع الاخرك يكرمى يدنجی پنجشنبه کونى ساعت درت صولرنده قصر عين اسپتاليه سنده بر اوطه ده قاليۀ كبريتيه اعمال اولنورکن قضاء شعل لنوب تاوانه پیوسته اوله رق حريق ظهور اتمكله در حال اوراده معين بولنان طلومبه مأمورلرى يتشه رك اثر سعی و غیرتلر يله بشقه يره سرايت ايتمكسزين بعنايت خدا اخماد و اطفا اولنمش اولدیغی خبرى النمشدر

نمره 158 في يوم السبت 05 جماد اخر 1265

اعلانات

ص4 - عمود 3

باب الشعر يه ده شعراوى خطنده كائن اوست قاتده سكز اوطه و برحمام و برمطبخ و بر کيلار و الت قاتده ایکی منظره و اوچ مغازه و بر صهریج و بر دكرمن والتى حيوان الور بر اخور و بر قيو و بر كوچك باغچه و بر اجيق حولی يی مشتمل کورد حسن کا شفك اليوم بالمزايده سکسان کیسه یه چیقمش بر باب خانه سی

ص4 - عمود 3

بیر جوان محله سنده اوست قاتده سکز اوطه بر حمام و بر مطبخ و بر کيلار و الت قاتده بری بیوك ودیكری کوچق ایکى منظره و بر سلاملق و درت حيوان الور بر اخوری و اوچ مغازه و بر صهريج و بر قيوسى و بر اچيق حولسى بولنور زنوبه نام خاتونك بر باب خانه سی صاتيلق اولدیغندن اشتراسنه رغبتی اولانلر دلالباشی سید مصطفی دن استدلال ایلمسی اعلان اولنمشدر

نمره 159 في يوم السبت 12 جماد اخر 1265

خوادث داخليه

ص2- عمود 1

ماه سابقك اون اوچنجى كيجه سی ساعت اوچ بچق قرارلرنده ازبکیه ثمننده مرحوم قوجه احمد اغانك قوناغى جوارنده كائن عبد الرحيم نام شخصك خانه سنده قضاء ينغين واقع اولمش و در عقب ضبطيه طرفندن طلومبه و لوازم سائره يتشدرلمكله اطرافنه سرایت اتمکسزین باصدرلمش و كذلك ماه مذکورك اون درد نجی کونی ساعت اون صولرنده اسكى مصرده حارة الجنينه نام محله ساكنلرندن ابراهیم شرابيه نام کمسنه نك خانه سنده توتون طولو برمغازه دن قضاء آتش ظهور اتمش و آینده ضبطيه طرفندن طلومبه ومأمورلر ارسالیله ساعت بره قدر غيرت أولنه رق باعون خدا مغازه مذ کوردن بشقه بر يره مضرتی اصابت يتمكسزين اطفا اولنمش ایدوکی خبری ضبطيه طرفندن النمشدر

نمره 160 في يوم الاثنين 21 جماد اخر 1265

خوادث داخليه

ص1- عمود 1-3

جناب رب عزت آصف مكارم خصلت افندمز حضرتلرينى كمال اقبال و ابهت ایله سایۀ مکرمتوایۀ حضرت جهانداريده الى الابد مسند نشين عدل و نصفت ايدرك هماره جانب سنی المناقب جناب جهانبانى يه مجلبۀ خير دعا اولور نيچه آثار خيريه ابداع و انشاسنه موفق بيورسون امين اوته دنبرو جاری اولدیغى وجهله نيل مباركك تزايد و فيضانى زماننده درون مصردن کذار و جريان ايدن خلیج و بو مناسبتله متراکم و ملأن اولان چند برکه واسطه سیله اهالئ بلده ایکی اوچ ماه مقداری صودن طولايى تعب ومشاقدن براز وارسته اولورلر ايسه ده بالعكس تلك تناقص و هبوطی آوانى یومی میاه ضرورينك تدارك و استحصال خصوصنده مستغنئ بيان و تصريح اولدیغی اوزره اشوری دوچار قيد كلفت و مشقت اوله كلدكلرينه مبنى بقدر كافى مياهك درون مصره اساله و اجراسيله جمله يی سیراب زلال لطف و عاطفت بيورمق افکار خيريه سى ضمير سجنجل نظير حضرت آصفیده جلوه ریز ظهور وسنوح اولمقدن ناشى بو مادۀ خيريه نك بر نهج مستحسن قوه دن فعله طريق ايصالى نه ايسه اولوجهله مقايسه و معاينه اولنمسی سر مهندسين لينان بكك عهده سنه احاله بيورلمش اولمسيله مير مومى اليه دخی ایجاب ایدن ترتیب و مقایسه سنى ايكى وجه اوزره تنظیم ایدرك مجلس خصوصی يه عرض و تقديم ايتمشدر شويله که وجه اول تقریبا يکرمی طقوز بین اوجيوز اللى بش کیسه اقچه مصارف ايله وجوده كله بيلوب اسکی مصرده واقع سبع سواقى أسميله معروف محلده مرتفع بر حوض ياپياله رق نيل مباركدن اشبو حوضلره صو چيقارمق اوزره قرق اوچر اسب قوتنده اوچ عدد واپور آلتی جابیله محل مذكور جوارنده بندرلمسنى و مياه مقتميه نك اهالی سهولتله اخذ ایلمسی ايچون هر محله ده برر چشمه بيدا و مياهك اول حوضدن اشبو چشمه لره ايصالی ضمننده لازمی قدر دوکمه تيمور مجرالر اعمال و انشا و صويك جرياننه مانع بر عارضه ظهورنده و ياخود تعمیرات مقتضيه نك حين اجراسنده خلق صودن يكازحمت چكمامك ايچون كافۀ محروسه اهالیسنه ایکی کون مقداری کفایت ایده جك صو استيعاب ايدر مناسب محللرده دیكر اوچ عدد جسيم حوض دخی بنا اولنمسنى ووجۀ ثانى على التخمين اون درت بين اوچ یوز اوتوز بش کیسه اقچه تكاليفله حصولی ممکن اولوب يکرمی ایکيشر باركير قوتنده ایکی عدد واپور آلتنك جلبى ايله محل مذكوره وضع اولنمسنى و اوزنده دائما صو جریان اتمك و تطهيری آسان وجهله اولمق اوزره فم خليجدن حسمينيه يه قدر درون خلیجده بر مجرا انشا و ينه اولوجهله محله لرده بر چشمه بنا اولنمسنی مشتمل بولنمغله مجلسی مذکورده لدى المداوله عميم النفع بولنمق حسبیله وجه اول اختیار و استحسان اولنه رق الوجهله ایجابتك اجراسی با ارادۀ عليۀ جناب خدیوی قرارلشديرلمش اولمسله جملۀ مالزمه سندن مذکور اوچ عدد واپور التنك اورپادن جلبی و صو يوللرينه اقتضا ایدن دوکمه تيمور بوريلر و ادوات سائره نك اعمالى ايله لازمكلن ابنیه نك تنظيمی کبی اشغال مهمه سنه بر قدم اقدم مباشرت و غيرت اولنمسى و بنا اولنه جق محللرك حين انشاسنده استخدام اولنمق اوزره بر نفر معتمد ناظر ايله خدمۀ سائره نك ترتيب و تعيينى ايجاب حالدن اوله رق ناظر مرقوم ايله خدمۀ مذکوره نك ترتيب و تعين قلنمسی اقتضا ایدنلره امر و تنبیه اولنمشدر جناب حق ذات معالى سمات آصفى يى بويله نيچه نيچه آثارخيريه ابداعنه موفق بيورسون امین

اعلانات

ص4 - عمود 3

نحاسين خطنده كائن سابق ترزیلر و رشه لری ناظری رفعتلو حسين بکه متعلق اوست قاتده يدى اوطه و برمکمل حمام و ایکی کيلار و بر مطبخ و الت قاتده ایکی منظره و درت حيوان الور بر اخور و بر دکرمنلك ير و درت مغازه و برقیو و بر كوچك حولى يى مشتمل یکی بر باب خانه كذلك خط مرقومده میرمومی الیهه متعلق اوست قاتده اون ایکى اوطه و ایکی حمام و بر مطبخ و بر كيلار و الت قاتده ايكی منظره يی محتوی بر باب خانه و بونك جوارنده اوچ اوطه سی و بر مطبخى بولنور بر کوچك باب خانه دخى صاتیلق اولوب راغبى اولنلر دللالباشی سید مصطفی دن صورمسی

ص4 - عمود 3

حمزاوی خطنده كائن کلیسنانك قپوسی قارشوسنده واقع بالمزايده درت بیك ایکیوزاللى غروشه چیقمش الآن يكرمی بش غروشه کرایه ویريلور برحلواچی دکانی

ص4 - عمود 3

حسنين حضرتلر ينك مسجد شریفلری جوارنده كائن اوست قاتده درت اوطه و بر مطبخ و بر کیلار و بر حمام و الت قاتده بر مقعد و بر کوچك منظره و بر مغازه و بر حيوان الور بر اخور و بر مقدار اچيق حولى يى مشتمل بالمزایده اون بیك غروشه چیقمش برباب خانه

ص4 - عمود 3

جمليه خطنده مرحوم سید فتوح السخاوی يه متعلق اوست قاتده سکز اوطه و الت قاتده سكز مغازه و بر قيوسی بولنور بالمزايده اون بيك غروشه جیقمش بر عدد سیاه بال مطبخى میری ذمتنه صاتیلق اولوب طالبی اولور ایسه دلالباشئ مومی اليهدن استدلال ايتمسی اعلان اولنمشدر

نمره 161 في يوم الاربع 01 رجب 1265

لا يوجد!

نمره 162 في يوم السبت 11 رجب 1265

خوادث داخليه

ص1- عمود 2

وارستۀ قید بيان اولديغى اوزره نيل مباركك اوان فيضاننده اقتضا ایدن سد و ترعه لرك حفر و اعمالى اشغالی زمان مارالبیان حلولندن مقدم تتمیم و اكمال اولنمسی لازمۀ حالدن بولنديغنه و سائر ابنيه اشغالنه دخی مدت مذكوره ظرفنده رخاوت عارض اوله جغنه مبنى كرك مزبور ترع و جسور و كرك كافۀ اقاليم مصريه ده سائر انشا و تعمير اولنمقده بولنوب هنوز ختامپذير اولمیان ابنيه اشغالنه بذل غيرت و مقدور اولنه رق اشبو ماه رجب الفردك يكرمی يديسنه مصادف نقطه تعبير اولنان مبادئ تزايد نيل وقته قدر اتمام و تکمیل اولنمسى مجلسى احكام مصريه ده بالتنسب اقتضاسی ایجاب ایدنلره تنبيه اولنمشدر

نمره 163 في يوم الثلاثاء 21 رجب 1265

لا يوجد!

نمره 164 في يوم الاثنين 27 رجب 1265

خوادث داخليه

ص 1- عمود 3

ماه حالك ابتدا کیجه سی ساعت اون صولرنده درب سعاده ده كائن فروندن و كذلك فرداسی کیجه ساعت اون راده لرنده خلیفه ثمننده واقع قبر الطويل نام محله ده بر خانه دن حریق ظهور ايتمش و درعقب ضبطيه طرفندن طلومبه و مأمورلر يتشدير يله رك بلطفه تعالى اطرافلرینه سرایت ايتمکسزين اطفا اولنمشدر

نمره 165 في يوم الخميس 07 شعبان 1265

لا يوجد!

نمره 166 في يوم السبت 23 شعبان 1265

لا يوجد!

نمره 167 في يوم الاثنين 03 رمضان 1265

لا يوجد!

نمره 168 في يوم السبت 15 رمضان 1265

خوادث داخليه

ص 1- عمود 3

اشبو ماه رمضان شریف دردنجى صالی کیجه سی ساعت التى يى بکرمی دقيقه كچرك محروسۀ مصرده خفيفجه حرکت ارض وقوعه کلوب بر دقيقه مقداری ممتد اولمش ايسه ده له الحمد بر كونه ضرر و زیان حصوله كلمامشدر

نمره 169 في يوم الخميس 27 رمضان 1265

خوادث داخليه

ص 1- عمود 3

نیل مبارك آوان فيضا ننده چند ماه مقداری محروسۀ مصر درونندن كذران ایدن خليج اشبو سال ميمنت فالده دخی میعادی حلول ايلمش اولمسيله ماه حالك اون يدنجی پازارایرته سى کونى بر معتاد اسکی مصر جوارنده كائن سدی فتخ و كشاد اولنه رق بر وجه مشروح درون محروسه يه اجرا اولنمشدر

نمره 170 في يوم الخميس 18 شوال 1265

خوادث داخليه

ص 1- عمود 2

دیکر بعض مديريات مثللو خیزه مدریتنده دخی تداوی و اسكان خستكانه مخصوص بر اسپتاليه انشا سيله فقرا و ضعفانك معالجه جهتنده کسب

سهولت ايتمسی مقصود مراحمنمود حضرت آصفى اولمقد نناشی خصوص مذکور مجلس احکام مصريه ده لدى المداوله مراد خیریت معتاد حضرت آصفى وجهله و ایجابنك حسن اجراسی اقتضا ایدنلره يازلمشدر

نمره 171 في يوم الخميس 25 شوال 1265

اعلانات

ص4 - عمود 3

درب عجور محله سنده مرحوم محمد اغا خلف نام کمسنه يه متعلق اوست قاتده فسحه لى سكزيتاق اوطه سی و مکمل ایکی حمام و درت کيلار و الت قاتده بر مطبج و برقيو و برسلاملق و ايكيسى بيوك و بری کوچك اوچ منظره و بر دکرمن و اوچ حيوان الور بر اخور و اوچ مغازه و بركوچك باغچه واچيق حولى يى مشتمل مزادده 23000 غروشه چیقمش بر باب خانه كذلك محلۀ مذکوره ده اغای مومی الیهه متعلق اوست قاتده سکزاوطه و بر حمام و الت قاتده بر مطبخ  و برقيو و برکيلار و بر منظره و بر دكرمن و ايكى حيوان الور بر اخور و ایکی مغازه  و براچیق حولى و بر كوچك باغچه يی محتوى مزایده 13000 غروشه جیقمش برباب خانه

ص4 - عمود 3

درب الاحمر ثتمتنده درب الدلیل محله سنده سابق دمياط محافظی مرحوم خليل بك حضرتلرینه متعلق اوست قاتده اون بش يتاق اوطسى و اون اوچ فامليه اوطه سی و مرمرلى درت فسحه و مکمل ایکى حمام و الت قاتده برقاعه و بر کوچك منظره و بش مغازه و بیوك بر مطبخ و ایكی كيلار و برکوچك باغچه و بر قيو و بر اچیق حولیسی بولنور يکی بر باب خانه

ص4 - عمود 3

كذلك بيت مذکور جوارنده ميرمومى اليهه متعلق اوست قاتده اون سکز اوطه و مكمل برحمام و الت قاتده سکز مغازه و بیوك برمطبخ و برساقيه و بر دكرمن و يوز اللى حیوان الور بر اخوری مشتمل ترميمه محتاج بر سلاملق صاتیلق اولوب خواهشكرى وار ایسه دلالباشی سید مصطفی دن استدلال اتمسى اعلان اولنمشدر

نمره 172 في يوم الاثنين 21 ذى القعده 1265

خوادث داخليه

ص 1- عمود 3

ماه سابقك اون درد نجی پازارایرتسی کونی ساعت بارم قرارلرنده قيسون تحتنده واقع سيوفيه خطنده حارة الالفى نام محله ده كائن التى ابراهيم بکك خانه سندن يا نقين ظهور يله مغازه سی دروننده بولنان عربه لر ملتزمی احمد شاهين و شریکی سلیمان نامان اشخاصك كراسته لری طوتشمش و در عقب ضبطيه طرفندن طلومبه و سقا و سائر لوازم اطفائيه نك يتشدرلمسيله مأمورلرك ثمرۀ غیرت و اقداملری اوله رق له الحمد سائر محللره سرایت ايتمکسزين اطفاسی  میسراولمشدر

نمره 173 في يوم الخميس 02 ذى الحجه 1265

لا يوجد!

نمره 174 في يوم السبت 18 ذى الحجه 1265

اعلانات

ص4 - عمود 3

متوفى باسیلوس بكك متروكاتندن اسکی مصرده واقع اوست قاتده دورت اوطه و بر مطبخ و ایكی كيلار و الت قاتده بر منظره و ايكى حيوان الور بر اخور و ایکی مغازه و بر قيو و بر اچيق حولی يی محتوی بر باب خانه و بركة الرطليده كائن اوست قاتده اون بش اوطه و مکمل برحمام و الت قاتده بر مطبج و بش کيلار و برکه يه ناظر و برمنظره یه مجاور ایکى فسحه لى و ابكى باغچه لى بر بيوك اوطه و مرمر دیرکلی بر تخته پوش و باغچه يه بقار فسحه لی بر منظره و درت آخور و سكز مغازه و تخمينا بربچق فدان کلور ایکى ساقيه لى بر باغچه و ایکی مرمر دیرکلی ایکی باغچه لى بر اچيق حولی يی محتوی بر که جمعا ایکى باب خانه و ازبكيه ده واقع مزادده يتمش ایکى بیك بشيوز غروشه چیقمش بیوك برعرصه

ص4 - عمود 3

عابدين ثمننده مرحوم شربتجی باشینك ورثه سنه متعلق اوست قاتده بيوك و كوچك اون التى اوطه ايله کيلاری و مکمل بر حمام و طوانلى و طوانسز درت فسحه لى و الت قاتده فسقيه وصفه لي و ايكى بيوك اوطه ایله برمطبخ و ایكى کیلاری و اون مغازه ایله اون حيوان الور براخوری و يکرمى دوه الور بر دوه لك ايله بر غزاوی ساقیه سی و مکمل بر د كرمن ايله هس اسميله معروف بركه كنارنده واقع ساقيه لى يارم فدان بر باغچه ايله اچيق بر حولی يی مشتمل بر باب خانه

نمره 175 في يوم السبت 25 ذى الحجه 1265

لا يوجد!